b'\n_START_ARTICLE_\nRo\xc4\x8di\xc4\x8dna gred\n_START_PARAGRAPH_\nRo\xc4\x8di\xc4\x8dna gred (ang. crankshaft) je gred, ki pri batnem motorju pretvarja recipro\xc4\x8dno gibanje bata v rotacijsko gibanje. Bati so preko ojnice povezani na ro\xc4\x8di\xc4\x8dno gred, na ro\xc4\x8di\xc4\x8dni gredi so tudi protiute\xc5\xbei. Pri motornih vozilih je ro\xc4\x8di\xc4\x8dna gred povezana na vztrajnik in na sklopko._NEWLINE_Ro\xc4\x8di\xc4\x8dna gred se uporablja na motorjih z notranjim zgorevanjem kot so bencinskih in dizelskih motorjih, pa tudi na motorjih z zunanjim zgorevanjem kot so parni stroji in stirlingovih motorjih. Ro\xc4\x8di\xc4\x8dna gred je skoraj vedno tudi pogonska gred. Obrati motorja se nana\xc5\xa1ajo na obrate ro\xc4\x8di\xc4\x8dne gredi._NEWLINE_Ro\xc4\x8di\xc4\x8dna gred lahko tudi pretvarja rotacijsko gibanje v recipro\xc4\x8dno, kot npr. pri batnem kompresorju._NEWLINE_Pri \xc5\xa1tiritaktnem motorju se ro\xc4\x8di\xc4\x8dna gred zavrti 2x za vsak delovni takt, pri dvotaktnem pa 1x za vsak delovni takt. Pri Formula 1 dirkalnikih, ki uporabljajo bencinski \xc5\xa1tiritaktni motor, se ro\xc4\x8di\xc4\x8dna gred vrti do okrog 15000 obratov na minuto. Majhni dvotaktni bencinski motorji se tudi vrtijo \xc4\x8dez 10000 obratov na minuto._NEWLINE_Pri dizelskem avtomobilskem motorju do najve\xc4\x8d okrog 6000, pri normalni vo\xc5\xbejni okrog 2000 obratov na minuto. Pri velikih ladijskih dvotaktnih dizlih pa samo okrog 120 obratov na minuto.'